**ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

##### ДОСТАВКА НА 110 БРОЯ НОВИ ЕДИНИЧНИ АВТОБУСИ И СПЕЦИАЛИЗИРАНО ОБОРУДВАНЕ КЪМ ТЯХ

##  ПЪЛНО ОПИСАНИЕ НА ПРЕДМЕТА НА ПОРЪЧКАТА

1. Доставка на 110 броя, единични, дизелови, нископодови автобуси, с три врати; двигател EURO VI, заедно с диагностична апаратура с необходимия софтуер за ДВГ и скоростна кутия, по видове както следва (по три комплекта от всеки вид):

1. Оборудване, софтуер и други специални инструменти, необходими за ремонт на двигателя;
2. Оборудване, софтуер и други специални инструменти, необходими за ремонт на скоростната кутия (в рамките на регламентираните от производителя на скоростната кутия ремонти)
3. Оборудване за тестване на скоростната кутия след ремонт (в рамките на регламентираните от производителя на скоростната кутия ремонти)
4. Оборудване за диагностика на пневматичните системи
5. Оборудване за диагностика и управление на системите на двигателя
6. Оборудване за диагностика и ремонт на електрическите системи.

Всеки автобус следва да бъде оборудван със следните принадлежности като резервна гума, предупредителен триъгълник, пътни инструменти, аптечка, пожарогасители.

2. Автобусите да са новопроизведени, от една марка и модел.

3. Автобусите следва задължително да отговарят на всички изисквания заложени от Възложителя в „Технически спецификации” от документацията за участие.

4. Изпълнителят доставя автобусите до град София, ул. „Житница” № 21.

5. Тип на превозните средства и техническите изисквания – съгласно техническите спецификации в документацията за участие.

6. Автобусите да са придружени с необходимото оборудване и техническа документация за правилната им експлоатация, поддържане и ремонт при работа в масов градски транспорт, съгласно техническите спецификации, за което Участниците следва да представят декларация.

7. Участниците следва да имат или да са осигурили ползването на оторизиран от производителя сервиз в гр. София с необходимия капацитет и кадрова обезпеченост за комплексно гаранционно и извънгаранционно поддържане на автобусите в обема на поръчката, включително и за ремонт на основните им агрегати и системи. Доказателствата за това се описват и прилагат към техническото предложение на участника, като доказателства могат да бъдат: оторизационни писма, договори, извлечения от договори и други подобни документи, които удостоверяват, че сервизът е оторизиран от производителя, както и че участникът е осигурил такъв сервиз, с необходимия капацитет и кадрова обезпеченост, съгласно изискванията на Възложителя.

8. Изпълнителят осигурява предварително обучение на персонала на Възложителя – инструктори на водачи - най-малко 6-ма, преди доставката на първата партида автобуси; - сервизни работници – най-малко 20, до 6 месеца след доставката на последния автобус. Стойността на обучението се включва в стойността на доставката, съгласно ценовото предложение.

9.Срокове на доставка:

9.1. Доставката ще се извърши в срок до 10 (десет) месеца след датата на влизане в сила на договора. Автобусите следва да са на разположение за предаване/приемане в София на дата, съобщена предварително на Възложителя.

9.2. Изискване на Възложителя към графика на доставките е първите 70 бр. соло автобуси да бъдат доставени до 7 месеца, след датата на влизане в сила на договора, а останалите 40 бр. автобуси в срок до 10 месеца, след датата на влизане в сила на договора, по график предложен от Изпълнителя.

9.3. Изпълнителят доставя диагностичната апаратура с необходимия софтуер за ДВГ и скоростна кутия, при доставката на първия автобус.